Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 53/15/8806	Košice, 2.7.2015
EEČ : 2-65-140-2015

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v okrese XXXXX – okolie, v obci XXXXX v dobe od 00.30 hod. do 09.00 hod. dňa 18. 01. 2015 doposiaľ nezisteným spôsobom sa zmocnil osobného motorového vozidla značky XXXXX, EČ: KE 139 FS, šedej metalízy, VIN: VF1K56T5614386923, majiteľa XXXXX, ktoré bolo zaparkované pred rodinným domom č. 36 na ulici Pionierskej č. 24, v hodnote 585 €, pričom jeho neoprávneným používaním bola pre poškodeného XXXXX spôsobená škoda vo výške 259 €

lebo  je nepochybné, že skutok nespáchal obvinený

Odôvodnenie:
Uznesením povereného príslušníka Obvodného oddelenia PZ XXXXX  sp. zn. ČVS: ORP-89/ČA-KS-2015 dňa 18. 01. 2015  bolo začaté  trestné stíhanie pre prečin neoprávneného používania cudzieho motorového vozidla podľa § 216 ods. 1  Trestného zákona a dňa 28. 05. 2015 bolo za uvedený skutok  vznesené obvinenie XXXXX, ktorého sa mal dopustiť tak, ako je to uvedené vo výrokovej časti tohto rozhodnutia. 

Po skončení skráteného vyšetrovania poverený príslušník PZ dňa 30.06. 2015 predložil tunajšej prokuratúre vyšetrovací spis s návrhom na podanie obžaloby         na obvineného XXXXX.

Preskúmaním vyšetrovacieho spisu som zistila, že návrh povereného policajta nie je v súlade s výsledkami skráteného vyšetrovania.

Obvinený XXXXX  po poučení podľa § 34 ods. 1 Trestného poriadku odoprel v skrátenom vyšetrovaní vypovedať.
 
Všetci svedkovia, XXXXX, XXXXX a XXXXX podľa        § 130 ods. 1, 2 Trestného poriadku odopreli vypovedať z dôvodu príbuzenského pomeru voči obvinenému a tiež z obavy, že by výpoveďou sami sebe spôsobili nebezpečenstvo trestného stíhania, resp. svojmu príbuznému.

V prípravnom konaní neboli zaistené žiadne iné dôkazy, ktoré by obvineného usvedčovali zo spáchania trestného činu.

 V zmysle § 2 ods. 12 Trestného poriadku orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne, nezávisle od toho, či ich obstaral súd, orgány činné v trestnom konaní alebo niektorá zo strán.

V intenciách tohto ustanovenia Trestného poriadku je potrebné konštatovať, že je nepochybné, že skutok nespáchal obvinený a preto bolo potrebné rozhodnúť tak, ako sa to uvádza vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľubomíra Kováčová
prokurátorka